Intian historia
Hindunationalismin voimistuminen

Vuoden 2014 vaaleissa pääministeri Manmohan Singh ilmoitti, että ei enää asetu ehdolle, ja hänen oletettiin tekevän tilaa Rahul Gandhille, Sonia ja Rajiv Gandhin pojalle. Kongressipuolue kärsi vaaleissa äänikadosta, sillä kansa oli tyytymätön hintojen nousuun ja hallinnon rötöksiin. Vaalivoittajaksi selviytyi hindunationalistinen BJP-puolue ja Intian pääministeriksi nousi Narendra Modi. 2010-luvulla oli Intiassa paljon mielenosoituksia naisiin kohdistuneiden raiskausten takia. Intia liitti vuonna 2019 muslimien suurelta osin asuttaman Kashmirin kokonaan itseensä. Tämä loi jännitteitä Intian ja Pakistanin välille Modi on ulkoisesti esiintynyt varsin maltillisesti, mutta hänen aikanaan ovat Intiassa lisääntyneet muun muassa muslimeihin ja kristittyihin kohdistuneet vainot. Intian uusi kansalaisuuslaki mahdollisti kansalaisoikeuksien poistamisen niiltä muslimeilta, jotka olivat tulleet maahan vuoden 2014 jälkeen. Toisaalta laki mahdollisti aiemmin tulleiden muslimien asettumisen Intiaan. Molemmissa tapauksissa löytyi laille vastustajia. Tämä nosti Intiassa joulukuussa 2019 - helmikuussa 2020 mellakoita, joissa sekä poliisi että protestoijat käyttivät kovaa väkivaltaa.. Helmikuussa 2020 muslimit ja hindut ottivat väkivaltaisesti yhteen Delhin mellakoissa, joissa poliisi osin tuki hindumellakoijia. Paikallinen BJP-johtaja yllytti hinduja hajottamaan väkivalloin rauhallisen muslimien protestin.
Joulukuussa 2020 säädettiin laki, joka kielsi pakotetun uskonnollisen käännyttämisen. Tämän takia poliisi alkoi estää ja valvoa muslimimiesten ja hindunaisten välisiä avioliittoja, koska hindut katsoivat muslimimiesten käännyttävän hinduja islamiin.
Vuoden 2019 vaaleissa pääministeri Narendra Modin hindunationalistinen BJP-puolue sai suuren vaalivoiton. BJP sai Intian parlamenttiin ehdottoman enemmistön ensimmäisenä puolueena sitten vuoden 1984 ja pääministerinä jatkoi Modi.
Oppositiossa oleva vanha valtapuolue Intian kongressipuolue kärsi siis toisen peräkkäisen vaalitappion maan parlamenttivaaleissa ja se sai parlamenttiin vain 52 paikkaa. Vuoden 2019 vaalien jälkeen Sonia Gandhi palasi puolueen johtoon puoluetta välillä johtaneen hänen poikansa Rahul Gandhin tilalle.
Intian ulkopolitiikan painotukset ovat muuttuneet vuodesta 2014 vallassa olleen hindunationalistisen pääministerin Narendra Modin valtakaudella. Suhteet länteen ja Yhdysvaltoihin ovat lähentyneet ja tiivistyneet, kun taas suhteet perinteiseen liittolaiseen Venäjään ovat olleet enemmän taka-alalla. Yhteistyötä Itä-Aasiaan ja lähialueille on tiivistetty. Intian perinteisesti alueellisiksi turvallisuusuhkikseen kokemiin Kiinaan ja Pakistaniin suhtautuminen on ollut varauksellista ja erityisesti Pakistaniin Intian asenne on tiukentunut.  Pääministeri Modi tunnetaan Israel-myönteisenä ja Modin toimiessa ennen pääministeriyttään Gujaratin osavaltion hallituksen johdossa 14 vuotta rakensi Gujarat tiiviin yhteistyösuhteen Israelin kanssa. Yhteistyö Israelin kanssa on ollut vilkasta hänen tultuaan Intian pääministeriksi. Heinäkuussa 2017 Modi vieraili Israelissa ensimmäisenä Intian pääministerinä.
Vuosina 2020–2021 maassa oli viljelijöiden mielenosoituksia. Nämä alkoivat, kun hallitus teki maataloustuotteiden kauppauudistuksen, jonka monet viljelijät katsoivat huonontavan heidän tulojaan.  Hallitus perui uudistuksen pitkään jatkuneiden protestien jälkeen marraskuussa 2021.
Mohenjo-daron raunioita nykyisen Pakistanin alueella
16 mahajapadaa 600-luvulla eaa.
Maurya-valtakunta suurimmillaan
Ašokan rakennuttama Sanchin suuri stupa
Intia noin 200-luvulla. Kušan-valtakunnan alue korostettuna.
Gupta-valtakunta ja vasallit 400-luvulla
Qutub Minar on rakennettu 1200-luvulla muslimien voitonmerkiksi.
1300-luvulla rakennetun Tughlaqabadin linnakkeen rauniot.
Taiteilijan näkemys Delhin sulttaanikunnan aikakauden päättäneestä Panipatin taistelusta.
Virupakshan temppeli on peräisin Vijayanagarin aikakaudelta.
Rajasthanissa sijaitsevan Chitorin linnakkeen rauniot nykyisin.
Shah Jahanin rakennuttama Taj Mahal on Intian kuuluisimpia rakennuksia.
Vasco da Gama saapui Intiaan vuonna 1498.
Taiteilija Vasili Vereštšaginin näkemys sepoykapinan kukistamisesta.
Mahatma Gandhi nousi Intian itsenäisyystaistelun keulahahmoksi.
Gandhi suolamarssilla vuonna 1930.
Gandhi ja Muhammad Ali Jinnah vuonna 1944.
Jawaharlal Nehru allekirjoitti Intian perustuslain vuonna 1950.
Indira Gandhi vuonna 1966
Intian pääministeri Narendra Modi.